ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ንህዝቢ ትግራይ ብዕሊ ይቕሬታ ዘይትሓቱ?" ተሳተፍቲ ፖለቲካዊ ዘተ ኢዜማ 15 መስከረም 2019 መግለጺ ስእሊ, ተሳተፍቲ ፖለቲካዊ ዘተ ኢዜማ ዜጋታት ኢትዮጵያ ንማሕበራዊ ፍትሒ (ኢዜማ) ዝፀወዖ ህዝባዊ ኣኼባ፡ ኣብ መቐለ ኣደራሽ 'ማዘጋጃ ቤት' ኣካይዱ። እቲ ውድብ፡ ካብ ዝምስረት ሰለስተ ኣዋርሕ ዘቑፀረ እንትኾን፡ ቅድም ክብል 'ኣርበኞች ግንቦት 7' እናተባህለ ዝፍለጥ ዝነበረ ፖለቲካዊ ውድብን ካልኦት ሽድሽተ ውድባትን፡ ንርእሶም ብምፍራስ ዝመስረትዎ ፖለቲካዊ ውድብ እዩ። ኣብ ዝሓለፈ ዓመት ብይቕሬታ ዝተፈትሑ ምክትል ኣቦ መንበር እቲ ውድብ፡ ኣይተ ኣንዱኣለም ኣራጌ ኣብ መእተዊ ዘረበኦም፡ ገለ ሰባት "ንትግራይ ከይድካ ህዝባዊ ኣኼባ ምክያድ ዳርጋ ናብ ሰሜን ኮርያ ከይድካ ሰላማዊ ሰልፊ ምፅዋዕ እዩ ዝቑፀር" ከምዝበሉዎም ዘኪሮም፡ "ትግራይ ግን ዓደይ እዩ፤ ጭውነት ህዝቢ፡ ሎሚ እውን ተዓቂቡ ረኺብናዮ" ኢሎም። ብሰንኪ ውድብ ጉንበት 7 ከንፀባርቖም ዝፀንሖ ቅዋማትን፡ ምስኡ ሓቢሩ ክስርሕ ዝፀንሐ ኢሳት ዝበሃል መደብር ቴሌቭዥንን ዘሕለፎም ፀብፃባት፡ ኣብ ትግራይ ብዙሕ ቅሬታ ክፈጥር ፀኒሑ እዩ። ብፍላይ እቲ ትካል ሚድያ፡ ብገበን ክኽሰስ'ውን ምንቅስቓስ ተጀሚሩ ነይሩ። ሓደ ዓመት፡ ናይ 'ምድማር'ዶስ ምጉዳል?
